**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság  
2023. december 13-ai ülésére

**Előterjesztő:** Polgármesteri Titkárság

Andóczi-Balogh Zsuzsa titkárságvezető

**Tárgy:** Javaslat a „Fogadj örökbe egy karácsonyi ajándékot”  önkormányzati akció keretében a Cseppkő Gyermekotthon Központnak juttatott ajándékozás megerősítésére

*A napirend zárt ülésen történő*

*tárgyalást nem igényel*

**Tisztelt Bizottság!**

Budapest II. kerületi önkormányzata idén is meghirdette a **„Tegyük szebbé a karácsonyt! Teljesítsük gyermekek kívánságait!”** projektet, melynek lényege, hogy több száz nehezebb körülmények között élő gyerekeket kérdezünk meg arról, mit szeretnének kapni karácsonyra. Mi ezeket a konkrét karácsonyi kívánságokat összegyűjtöttük, és arra kértük a II. kerület lakóit, hogy egy – egy ajándék örökbefogadásával – megvásárlásával közösen teljesítsük azokat!

Az idei évben 880, szabolcsi, borsodi vagy zalai kistelepülésen élő és sok kerületi gyermek, illetve a kerületünkben lévő gyermekotthonok valamennyi lakójának ajándékkérését gyűjtöttük össze.

Így a kerületünkben található Cseppkő Gyermekotthon Központ valamennyi lakóját is bevontuk az ajándékozásba. Ez évben a Cseppkő Gyerkmekotthonban mintegy 190 gyermek ajándékát fogjuk teljesíteni.

Az Önkormányzat a Gyerrmekotthon igazgatójával vette fel a kapcsolatot, a kéréseket, kívánságokat a gyermekotthon munkatársai gyűjtötték össze, **azok megvásárlásában, teljesítésében a II. kerületi lakosok nagylelkű felajánlása volt segítségünkre**. Az adatvédelmi és személyiségi jogok maximális betartásával mi magunk sem tudjuk, hogy az ajándékkérésnél feltüntetett keresztnév mely gyermeket takarja. Az ajándékok egy kódszámmal kerültek „meghirdetésre” és az átadásakor is csak a kódszám lesz az adott dobozon/csomagon feltüntetve, az ajándékok szétosztását is a gyermekotthon dolgozói végzik el.

**Budapest Főváros II. Kerületi Önkormányzata ez esetben kizárólag közvetítő szerepkört tölt be, saját anyagi erőforrást erre nem fordít. Segítségünk a kérések közzétételében, az ajándékok összegyűjtésében és a Gyermekotthonnal egyeztetett időpontban azok átadásában merül ki.**

Mivel a Cseppkő Gyermekotthon Központ a belügyminiszter irányítása, felügyelete alatt álló szerv, így a részére felajánlott adományok elfogadásának rendjéről szóló szabályzat 16/2023. (VI. 9.) BM utasítás 1. mellékletének (a továbbiakban: Szabályzat) 6. pontja és a Szabályzat 1. függelékének 12./30. pontja alapján szükséges, hogy az adományozó szerv - jelen esteben Budapest Főváros II. Kerületi Önkormányzata - hatás és jogkörrel bíró testülete az adományok átadását véleményezze, arról állást foglaljonról.

Budapest Főváros II. Kerületi Önkormányzata esetében az e jogkörrel és hatáskörrel bíró testület Közoktatási, Közművelődési, Sport, Egészségügyi, Szociális és Lakásügyi Bizottság, melynek hatásköre véleményezni **„a nem önkormányzati oktatási, művelődési , szociális és sportintézményekkel való együttműködést, ilyen célú társulások szervezését, és ezen tevékenységek koordinációját.”** (**6.3.2).**

Mindezekért azzal a kéréssel fordulok a tisztelt KKSEB Bizottsághoz, hogy az adományok összegyűjtésével és átadásával a Budapest Főváros II. kerületi Önkormányzat és a Cseppkő Gyermekotthonok Központ között létrejött **közvetítői együttműködést** erősítse meg.

Kérem a Tisztelt Bizottságot, hogy a jelen előterjesztést megtárgyalni és a határozati javaslatot elfogadni szíveskedjen!

**Határozati javaslat**

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete **6.3.2**. pontja alapján kapott hatáskörében eljárva úgy dönt, hogy az adományok összegyűjtésével és adományozásával létrejött közvetítői egyöttműködést a Budapest Főváros II. Kerületi Önkormányzat és a Cseppkő Gyermekotthonok Központ között között megerősíti.

Felelős: Bizottság elnöke

Határidő: 2023. december 15.

**Budapest, 2023. december 11**.

**Örsi Gergely**

Polgármester megbízásából eljárva

**Andóczi-Balogh Zsuzsa**

titkárságvezető